Document ID: 32011R0644

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 644/2011 ΤΗΣ ΕΠΙΤΡΟΠΉΣ
της 1ης Ιουλίου 2011
σχετικά με την προκήρυξη διαγωνισμού αριθ. 1/2011 ΕΕ για την πώληση αλκοόλης οινικής προέλευσης για νέες βιομηχανικές χρήσεις
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (1), και ιδίως το άρθρο 33,
Εκτιμώντας τα ακόλουθα:
(1)
Το άρθρο 3 παράγραφος 2 του κανονισμού (ΕΚ) αριθ. 491/2009 του Συμβουλίου, της 25ης Μαΐου 2009, σχετικά με την τροποποίηση του κανονισμού (ΕΚ) αριθ. 1234/2007 για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (2), προβλέπει ότι το άρθρο 128 παράγραφος 3 του κανονισμού (ΕΚ) αριθ. 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς, την τροποποίηση των κανονισμών (ΕΚ) αριθ. 1493/1999, (ΕΚ) αριθ. 1782/2003, (ΕΚ) αριθ. 1290/2005, (ΕΚ) αριθ. 3/2008 και την κατάργηση των κανονισμών (ΕΟΚ) αριθ. 2392/86 και (ΕΚ) αριθ. 1493/1999 (3), εξακολουθεί να εφαρμόζεται παρόλο που ο κανονισμός αυτός έχει καταργηθεί.
(2)
Το άρθρο 128 του κανονισμού (ΕΚ) αριθ. 479/2008 προβλέπει ότι τα μέτρα σχετικά με τους μηχανισμούς της αγοράς που προβλέπονται στον τίτλο III του κανονισμού (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (4), εξακολουθούν να εφαρμόζονται παρόλο που ο κανονισμός αυτός έχει καταργηθεί, εφόσον τα εν λόγω μέτρα έχουν δρομολογηθεί ή ληφθεί πριν από την 1η Αυγούστου 2008. Επιπλέον, το άρθρο 103 του κανονισμού (ΕΚ) αριθ. 555/2008 της Επιτροπής, της 27ης Ιουνίου 2008, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου για την κοινή οργάνωση της αμπελοοινικής αγοράς όσον αφορά τα προγράμματα στήριξης, τις συναλλαγές με τρίτες χώρες, το δυναμικό παραγωγής και τους ελέγχους στον αμπελοοινικό τομέα (5), προβλέπει ότι οι σχετικοί κανόνες του κανονισμού (ΕΚ) αριθ. 1623/2000 της Επιτροπής, της 25ης Ιουλίου 2000, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς, όσον αφορά τους μηχανισμούς της αγοράς (6), εξακολουθούν να εφαρμόζονται παρόλο που ο κανονισμός (ΕΚ) αριθ. 1623/2000 έχει καταργηθεί, εφόσον οι εν λόγω κανόνες αφορούν μέτρα τα οποία αναλήφθηκαν πριν από την 1η Αυγούστου 2008.
(3)
Τα αποθέματα οινικής αλκοόλης που έχουν συσταθεί πριν από την 1η Αυγούστου 2008 πρέπει να διατεθούν. Ως εκ τούτου, σύμφωνα με το άρθρο 128 παράγραφος 3 στοιχείο β) του κανονισμού (ΕΚ) αριθ. 479/2008 και το άρθρο 103 παράγραφος 1 στοιχείο α) του κανονισμού (ΕΚ) αριθ. 555/2008, το άρθρο 31 του κανονισμού (ΕΚ) αριθ. 1493/1999 και το κεφάλαιο IV του κανονισμού (ΕΚ) αριθ. 1623/2000 εξακολουθούν να ισχύουν για το μέτρο αυτό.
(4)
Ο κανονισμός (ΕΚ) αριθ. 1623/2000 καθορίζει, μεταξύ άλλων, τις λεπτομέρειες εφαρμογής που αφορούν τη διάθεση των αποθεμάτων αλκοόλης που έχουν συσταθεί μετά από τις αποστάξεις που αναφέρονται στα άρθρα 27, 28 και 30 του κανονισμού (ΕΚ) αριθ. 1493/1999 και κατέχονται από τους οργανισμούς παρέμβασης.
(5)
Σύμφωνα με το άρθρο 80 του κανονισμού (ΕΚ) αριθ. 1623/2000, πρέπει να διοργανωθεί διαγωνισμός για την πώληση αλκοόλης οινικής προέλευσης για νέες βιομηχανικές χρήσεις, προκειμένου να περιοριστούν τα αποθέματα οινικής αλκοόλης της Ένωσης και να επιτραπεί η υλοποίηση βιομηχανικών σχεδίων περιορισμένης έκτασης στην Ένωση. Η οινική αλκοόλη της Ένωσης έχει αποθεματοποιηθεί από τα κράτη μέλη και αποτελείται από ποσότητες που προέρχονται από τις αποστάξεις που αναφέρονται στα άρθρα 27, 28 και 30 του κανονισμού (ΕΚ) αριθ. 1493/1999.
(6)
Κρίνεται σκόπιμο να καθορισθούν ελάχιστες τιμές για την υποβολή των προσφορών, διαφοροποιημένες ανάλογα με την κατηγορία της τελικής χρήσης.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Με τον παρόντα κανονισμό που συνιστά προκήρυξη διαγωνισμού, κατά την έννοια του άρθρου 81 του κανονισμού (ΕΚ) αριθ. 1623/2000, πωλείται αλκοόλη οινικής προέλευσης για νέες βιομηχανικές χρήσεις.
Ο διαγωνισμός φέρει τον αριθ. 01/2011 ΕΕ.
Η αλκοόλη προέρχεται από τις αποστάξεις που αναφέρονται στα άρθρα 27, 28 και 30 του κανονισμού (ΕΚ) αριθ. 1493/1999 και κατέχεται από τους οργανισμούς παρέμβασης της Κύπρου και της Ουγγαρίας.
2. Η ποσότητα που τίθεται προς πώληση ανέρχεται σε 61 834,8931 εκατόλιτρα αλκοόλης 100 % vol. Οι αριθμοί των δεξαμενών (cuves), οι τόποι αποθήκευσης και η ποσότητα της αλκοόλης 100 % vol. που περιέχεται σε καθεμία από τις δεξαμενές αυτές περιλαμβάνονται στο παράρτημα.
Άρθρο 2
Η πώληση διεξάγεται σύμφωνα με τις διατάξεις των άρθρων 79, 81, 82, 83, 84, 85, 96, 97, 98, 99, 100, 101 και 102 του κανονισμού (ΕΚ) αριθ. 1623/2000.
Άρθρο 3
1. Οι προσφορές υποβάλλονται στους σχετικούς οργανισμούς παρέμβασης που κατέχουν την εν λόγω αλκοόλη:
Ουγγρικός οργανισμός παρέμβασης:
Mezőgazdasági és Vidékfejlesztési Hivatal
1095 Budapest, Soroksári út 22-24.
Τηλ. (1) 219-6260. Φαξ (1) 577-1317
Levelezési cím: 1385 Budapest 62. Pf. 867.
email: ertekesites@mvh.gov.hu
Honlap: http://www.mvh.gov.hu/
Κυπριακός οργανισμός παρέμβασης:
Συμβούλιο Αμπελοοινικών Προϊόντων
Λεωφόρος Φραγκλίνου Ρούσβελτ 86
Petra Business Centre
3011 Λεμεσός
Κύπρος
e-mail: extaff@wpc.org.cy
ιστότοπος: http://www.wpc.org.cy/en_index.html
2. Οι προσφορές εσωκλείονται σε σφραγισμένο φάκελο που φέρει την ένδειξη «Υποβολή - διαγωνισμός για νέες βιομηχανικές χρήσεις αριθ. 01/2011 ΕΕ», ο οποίος εσωκλείεται σε φάκελο που φέρει τη διεύθυνση του σχετικού οργανισμού παρέμβασης.
3. Οι προσφορές πρέπει να περιέλθουν στον σχετικό οργανισμό παρέμβασης το αργότερο την τρίτη Τρίτη μετά την ημερομηνία δημοσίευσης του παρόντος κανονισμού στις 12:00 το μεσημέρι (ώρα Βρυξελλών).
4. Κάθε προσφορά πρέπει να συνοδεύεται από την απόδειξη σύστασης, στον σχετικό οργανισμό παρέμβασης που κατέχει την εν λόγω αλκοόλη, εγγύησης συμμετοχής 4 ευρώ ανά εκατόλιτρο αλκοόλης 100 % vol.
Άρθρο 4
Οι ελάχιστες τιμές για την υποβολή των προσφορών είναι 5 ευρώ ανά εκατόλιτρο αλκοόλης 100 % vol. με σκοπό τη χρήση της ως καυσίμου σε λεβητοστάσια και σε τσιμεντοβιομηχανίες και 30 ευρώ ανά εκατόλιτρο αλκοόλης 100 % vol. με σκοπό τη χρήση της για την παρασκευή άλλων βιομηχανικών προϊόντων, ιδίως αντιψυκτικών και απορρυπαντικών.
Άρθρο 5
Οι διατυπώσεις που αφορούν τη δειγματοληψία ορίζονται στο άρθρο 98 του κανονισμού (ΕΚ) αριθ. 1623/2000. Η τιμή των δειγμάτων ανέρχεται σε 10 ευρώ ανά λίτρο.
Ο οργανισμός παρέμβασης παρέχει οποιαδήποτε χρήσιμη πληροφορία όσον αφορά τα χαρακτηριστικά των πωλούμενων αλκοολών.
Άρθρο 6
Η εγγύηση ορθής εκτέλεσης ανέρχεται στο ποσό των 30 ευρώ ανά εκατόλιτρο αλκοόλης 100 % vol.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουλίου 2011.

Labels: 3
17
1